ai4bharat/Pralekha huggingface dataset:
|
आरोग्य आणि कुटुंब कल्याण मंत्रालय
|
भारताच्या एकूण कोविड -19 प्रतिबंधक लसीकरण व्याप्तीने 194.43 कोटी मात्रांचा टप्पा केला पार
12-14 वर्षे वयोगटात 3.46 कोटींहून अधिक लसीच्या मात्रा देण्यात आल्या.
भारतात उपचाराधीन रुग्ण संख्या सध्या 28,857
गेल्या 24 तासात 5,233 नव्या रुग्णांची नोंद
कोरोनामुक्तीचा दर सध्या 98.72%
साप्ताहिक पॉझिटिव्हिटी दर सध्या 1.12%
आज सकाळी 7 वाजेपर्यंतच्या तात्पुरत्या अहवालांनुसार,भारतातील कोविड प्रतिबंधक लसीकरण व्याप्तीने 194.43 कोटींहून अधिक  मात्रांचा टप्पा पार केला. 2,48,41,726 लसीकरण सत्रांच्या माध्यमातून हे शक्य झाले आहे.
16 मार्च 2022 पासून 12-14 वर्षे वयोगटासाठी कोविड-19 प्रतिबंधक लसीकरण सुरू करण्यात आले. आतापर्यंत, 3.46 कोटींहून अधिक  किशोरवयीन मुलांना कोविड -19 प्रतिबंधक लसीची पहिली मात्रा देण्यात आली आहे. त्याचप्रमाणे, 18-59 वर्षे वयोगटासाठी कोविड-19 प्रतिबंधक प्रिकॉशन मात्रेचे लसीकरण देखील 10 एप्रिल 2022 पासून सुरू झाले.
आज सकाळी 7 वाजेपर्यंत प्राप्त झालेल्या अहवालानुसार एकूण मात्रांची गटनिहाय आकडेवारी खालीलप्रमाणे:
|
|
Cumulative Vaccine Dose Coverage
|
|
HCWs
|
|
1st Dose
|
|
1,04,07,403
|
|
2nd Dose
|
|
1,00,45,028
|
|
Precaution Dose
|
|
53,30,935
|
|
FLWs
|
|
1st Dose
|
|
1,84,20,048
|
|
2nd Dose
|
|
1,75,91,938
|
|
Precaution Dose
|
|
90,01,952
|
|
Age Group 12-14 years
|
|
1st Dose
|
|
3,46,80,050
|
|
2nd Dose
|
|
1,82,75,795
|
|
Age Group 15-18 years
|
|
1st Dose
|
|
5,96,92,001
|
|
2nd Dose
|
|
4,64,78,107
|
|
Age Group 18-44 years
|
|
1st Dose
|
|
55,74,17,391
|
|
2nd Dose
|
|
49,27,06,898
|
|
Precaution Dose
|
|
12,30,636
|
|
Age Group 45-59 years
|
|
1st Dose
|
|
20,32,96,219
|
|
2nd Dose
|
|
19,14,38,576
|
|
Precaution Dose
|
|
16,36,057
|
|
Over 60 years
|
|
1st Dose
|
|
12,71,27,190
|
|
2nd Dose
|
|
11,94,36,496
|
|
Precaution Dose
|
|
2,01,13,696
|
|
Precaution Dose
|
|
3,73,13,276
|
|
Total
|
|
1,94,43,26,416
भारतात उपचाराधीन रुग्णांची संख्या 28,857 इतकी आहे.हे प्रमाण भारतात आढळलेल्या एकूण कोरोना रुग्णांपैकी 0.07%आहे.
परिणामी, भारतात कोरोनामुक्तीचा दर 98.72% इतका आहे. गेल्या 24 तासांत 3,345 कोरोना रुग्ण बरे झाल्यामुळे आतापर्यंत कोरोनामुक्त झालेल्या रुग्णांची एकूण संख्या  4,26,36,710. इतकी झाली आहे.
गेल्या 24 तासात 5,233 नव्या कोरोना रुग्णांची नोंद झाली.
गेल्या 24 तासात एकूण 3,13,361 कोविड-19 चाचण्या घेण्यात आल्या. भारताने आतापर्यंत एकूण 85.35 कोटींहून अधिक  चाचण्या केल्या आहेत.
देशातील साप्ताहिक पॉझिटिव्हिटी दर सध्या 1.12% आहे आणि दैनंदिन पॉझिटिव्हिटी दर 1.67%.नोंदविण्यात आला आहे.
संरक्षण मंत्रालय
एअर मार्शल आर. जे. डकवर्थ यांनी हवाई दलाच्या पश्चिम कमांडमध्ये वरिष्ठ एअर स्टाफ ऑफिसर म्हणून पदभार स्वीकारला
नवी दिल्ली,16डिसेंबर 2019
एअर मार्शल आर. जे. डकवर्थ यांनी आज हवाई दलाच्या पश्चिम कमांडमध्ये वरिष्ठ एअर स्टाफ ऑफिसर म्हणून पदभार स्वीकारला.
डकवर्थ, राष्ट्रीय संरक्षण प्रबोधिनीचे विद्यार्थी असून 28 मे 1983 रोजी ते भारतीय हवाई दलाच्या लढाऊ तुकडीत रूजू झाले. त्यांना 3000 तासांहून अधिक काळ उड्डाणाचा अनुभव आहे.
वर्ष 2008 मध्ये राष्ट्रपतींकडून त्यांना विशिष्ट सेवा पदकाने सन्मानित करण्यात आले आहे.
S.Tupe/S.Kakade/P.Kor
(Visitor Counter : 71
संरक्षण मंत्रालय
संरक्षणविषयक अद्ययावत तंत्रज्ञान संस्था DIATने विकसित केले नॅनो तंत्रज्ञानावर आधारित निर्जंतुकीकरण फवारा
पुणे, 8 जून 2020
संरक्षणविषयक अद्यायावत तंत्रज्ञानावर संशोधन करणारी पुण्यातील अभिमत विद्यापीठाच्या दर्जाची संस्था, DIAT ने कोविड-19 चा मुकाबला करण्यासाठी नॅनो-तंत्रज्ञानावर आधारित निर्जंतुकीकरण फवारा तयार केला आहे, या फवारणी यंत्राने सर्व प्रकारच्या पृष्ठभागांवर फवारा मारता येतो आणि त्यांचे निर्जंतुकीकरण करता येते. या फवाऱ्याला “अनन्या” असे नाव देण्यात आले आहे. हा फवारा, सर्वसामान्य व्यक्तींपासून ते आरोग्य कर्मचाऱ्यापर्यंत कोणालाही वापरता येऊ शकेल. तसेच व्यक्तिगत आणि सामूहिक स्तरावरही तो उपयुक्त आहे.
मास्क,पीपीई किट्स, रुग्णालयातील वापराचे कपडे तसेच इतर कुठल्याही साधने किंवा उपकरणांवर, जिथून संसर्ग होण्याची शक्यता आहे,अशी वैद्यकीय उपकरणे, लिफ्टची बटणे, डोअरबेल, मार्गिका, खोल्या अशा कोणत्याही ठिकाणी या स्प्रेने फवारणी करता येईल.
या नॅनो तंत्रज्ञानामुळे कोरोना विषाणूचा मानवी शरीरात होणारा शिरकाव रोखण्यास मदत तर मिळेलच,त्याशिवाय, मास्क, पीपीई च्या संरक्षक साधनांवर असलेले विषाणू देखील निष्प्रभ करण्यात त्याची मदत होईल.
हा पाणी-आधारित फवारा असून 24 तासांपेक्षाही जास्त काळ त्याचा प्रभाव कायम असतो. फवाऱ्यातील रसायने, कापड, प्लास्टिक आणि धातू अशा सर्व पृष्ठभागांवर सारखीच प्रभावी ठरतात. तसेच याच्या विषारी द्रव्यांचा मानवावर काहीही परिणाम होत नाही. या फवारा सहा महिन्यांपेक्षा अधिक काळ टिकू शकतो. या फवाऱ्याचे व्यावसायिक दृष्टीने उत्पादन करण्याची प्रक्रिया सुरु आहे. हा फवारा अगदी छोट्या आकारापासून ते मोठ्या आकारापर्यंत उपलब्ध असेल.
B.Gokhale/R.Aghor/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 189
रेल्वे मंत्रालय
रेल्वेमंत्री पियुष गोयल यांच्या हस्ते ‘मेन्यू ऑन रेल्स’ या नव्या ॲपचा शुभारंभ
(नवी दिल्ली, 11 जून 2018
रेल्वेमंत्री पियुष गोयल यांच्या हस्ते आज ‘मेन्यू ऑन रेल्स’ या नव्या ॲपचा शुभारंभ झाला. प्रवासादरम्यान पुरवण्यात येणाऱ्या खानपान सेवेची माहिती या ॲपवर आहे. सर्व रेल्वेगाड्यांमधल्या मेन्यूची माहिती या ॲपवर असेल. तिकिटाचे आरक्षण करतानाच खानपानसेवेसाठी नोंदणी कराव्या लागणाऱ्या राजधानी/शताब्दी/दुरान्तो गटातील रेल्वेगाड्यांमधले तसेच तेजस आणि गतिमान गाड्यांमधले आहारबेत या ॲपवर असतील. पदार्थांच्या किमती करासहीत असतील. ॲण्ड्राईड आणि आयओएसवर हे ॲप उपलब्ध असेल.
N.Sapre /S.Kulkarni/P.Kor
पंतप्रधान कार्यालय
पंतप्रधान 28 जून 2018 ला संत कबीरनगरला भेट देणार
नवी दिल्ली, 27 जून 2018
पंतप्रधान नरेंद्र मोदी उद्या उत्तर प्रदेशातल्या संत कबीर नगर जिल्ह्यातल्या मगहर येथे भेट देणार आहेत.
थोर संत आणि कवी कबीर यांच्या 500 व्या पुण्यतिथीनिमित्त संत कबीर यांच्या मझारवर ते चादरही चढवतील.
संत कबीर गुंफेलाही पंतप्रधान भेट देतील तसेच संत कबीर अकादमीच्या पायाभरणी समारंभानिमित्त कोनशीलेचे अनावरण पंतप्रधानांच्या हस्ते होईल. संत कबीर यांची शिकवण आणि विचार या कोनशीलेवर नमूद करण्यात आले आहेत.
त्यानंतर ते मगहर इथे सभेत जनतेला संबोधित करतील. सांस्कृतिक कार्यक्रमाचे आयोजनही यावेळी करण्यात आले आहे.
B.Gokhale/S.Kakade/P.Malandkar
(Visitor Counter : 68
पर्यावरण, वन एवं जलवायु परिवर्तन मंत्रालय
यमुना नदीतील अमोनिआकल नायट्रोजनवर नियंत्रण आणण्यासाठी संयुक्त अभ्यासगटाची आणि देखरेख पथकाची स्थापना
नवी दिल्ली, 5 जानेवारी 2021
यमुना नदीतील अमोनिआकल नायट्रोजनचे प्रमाण वाढण्याच्या वारंवार उदभवणाऱ्या प्रश्नावर चर्चा करण्यासाठी तसेच त्यासाठीच्या लघु आणि दीर्घकालीन उपाययोजनावर विचारविनिमय करण्यासाठी सीपीसीबी म्हणजे केंद्रीय प्रदूषण नियंत्रण मंडळाने 4 जानेवारी रोजी एक बैठक घेतली. या बैठकीसाठी दिल्ली प्रदूषण नियंत्रण समिती, हरियाणा राज्य प्रदूषण नियंत्रण मंडळ, दिल्ली जल मंडळ, हरयाणाचे सिंचन आणि जलस्रोत खाते आणि दिल्लीचे सिंचन आणि पूरनियंत्रण खाते- या विभागांच्या अधिकाऱ्यांना पाचारण करण्यात आले होते.
प्रदीर्घ चर्चा आणि विचारविनिमयानंतर या समस्येच्या मूळ कारणांवर यावेळी एकमत झाले. नदीच्या प्रवाहाच्या वरच्या भागात हरयाणातील शहरांनी प्रक्रिया न करताच सांडपाणी विसर्जित करणे, कारखान्यांतील दूषित पाण्याचा विसर्ग, सांडपाणी प्रक्रिया प्रकल्प तसेच मैलाप्रकिया प्रकल्प, दिल्लीच्या बाह्यभागातील मलनिस्सारण व्यवस्था नसलेल्या वसाहतींतून टँकर्सद्वारे वगैरे बेकायदेशीरपणे यमुनेत सोडले जाणारे सांडपाणी तसेच नदीतळावर साठलेला गाळ सडण्याची प्रक्रिया- अशा कारणांनी यमुनेच्या पाण्यातील त्या घटकाचे प्रमाण वाढत असल्याचे लक्षात आले आहे.
यावर उपाय शोधण्यासाठी दिल्ली जल मंडळ, हरियाणा राज्य प्रदूषण नियंत्रण मंडळ, दिल्ली प्रदूषण नियंत्रण समिती, हरयाणाचे सिंचन आणि जलस्रोत खाते आणि दिल्लीचे सिंचन आणि पुअर नियंत्रण खाते या सर्वांचा मिळून एक अभ्यासगट स्थापन करण्यात आला आहे. हा गट देखरेख आणि निरीक्षणासाठीच्या एकसमान प्रोटोकॉलचे परीक्षण करेल, तसेच देखरेख प्रणाली बळकट करण्याच्या गरजेवर विचार करेल. पूर्वी संकलित केलेल्या माहितीचे विश्लेषण, प्रत्यक्ष क्षेत्रीय सर्वेक्षण, तसेच अमोनिया पातळी उच्च असण्याचा काळ आणि त्याचे हॉटस्पॉट यांचा शोध हा गट घेईल. शाश्वत संतुलित उपाय आणि लघु तसेच दीर्घकालीन उपाययोजना सुचविण्याचे कामही या गटाला करावयाचे आहे. तसा अहवाल दाखल करण्यासाठी या गटाला एका महिन्याचा कालावधी देण्यात आला आहे.M.Chopade/J.Waishampayan/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 165
वाणिज्य आणि उदयोग मंत्रालय
केंद्र सरकार तसेच राज्य सरकारे आणि केंद्रशासित प्रदेश प्रशासनाच्या विविध परवानग्या मिळविण्यासाठी सुरु केलेल्या राष्ट्रीय एक खिडकी योजना पोर्टलवरुन आतापर्यंत 75 हजारांहून अधिक परवानग्या देण्यात आल्या
नवी दिल्ली, 5 जानेवारी 2023
केंद्र सरकार तसेच राज्य सरकारे आणि केंद्रशासित प्रदेश प्रशासनाच्या विविध परवानग्या मिळविण्यासाठी सुरु केलेल्या राष्ट्रीय एक खिडकी योजना पोर्टलवरुन जारी करण्यात आलेल्या परवानग्यांच्या संख्येने आज 75 हजारांचा टप्पा पार करून नवी झेप घेतली आहे.
या एनएसडब्ल्यूएस पोर्टलची सुरुवात झाल्यापासून आतापर्यंत 157 देशांतील 4,20,000 नागरिकांनी या पोर्टलचा वापर केला आहे. दीड लाखांहून अधिक व्यक्तींनी या पोर्टलवरील ‘केवायए’ म्हणजे ‘तुमच्या परवानग्यांविषयी माहिती घ्या’ या सेवेचा लाभ घेऊन त्यांच्या विविक्षित व्यापारासाठी आवश्यक परवानग्यांची यादी मिळवली आहे. या पोर्टलवर सादर करण्यात आलेल्या 1,23,000 अर्जांपैकी एकूण 75,599 अर्जांवर उत्तरे म्हणून परवानग्या देण्यात आल्या आहेत. यापैकी 57,850 प्रकरणांमध्ये केंद्रीय वाणिज्य आणि उद्योग मंत्रालयाकडून मंजुऱ्या देण्यात आल्या आहेत.
एनएसडब्ल्यूएस पोर्टलवर वाहने भंगारात काढण्याचे धोरण, भारतीय पादत्राणे आणि चर्म विकास धोरण , साखर आणि इथेनॉल धोरण, उत्पादनाशी संलग्न अनुदान योजनांच्या अंतर्गत उच्च क्षमतेच्या सौर पीव्ही मॉड्यूल्ससंबंधी राष्ट्रीय कार्यक्रम अशा इतर विविध सरकारी योजनांसाठी लागणाऱ्या परवानग्या मिळवण्यासाठी सुविधा पुरविण्यात आली आहे.या योजनांच्या अंतर्गत एनएसडब्ल्यूएस पोर्टलद्वारे 400 हून अधिक गुंतवणूकदारांना डीपीआयआयटीच्या आयएफएलडीपी योजनेसाठी मदत करण्यात आली तर 25 गुंतवणूकदारांनी आरव्हीएसएफ अर्थात नोंदणीकृत वाहने भंगारात काढण्यासाठीच्या धोरणाअंतर्गत अर्ज केले आहेत तसेच 19 गुंतवणूकदारांनी स्वयंचलित चाचणी केंद्रे उभारण्यासाठी अर्ज सादर केले आहेत.अन्न आणि सार्वजनिक वितरण विभागाच्या साखर आणि इथेनॉल योजनेअंतर्गत विविध नोंदण्या करण्यासाठी 2000 हून अधिक गुंतवणूकदरांनी अर्ज केले आहेत.
केंद्रीय मंत्री पीयूष गोयल यांनी 22 सप्टेंबर 2021 रोजी ऑनलाईन पद्धतीने राष्ट्रीय एक खिडकी योजनेसाठीच्या पोर्टलची सुरुवात केली. सध्या 27 केंद्रीय मंत्रालये आणि विभाग तसेच 19 राज्य सरकारे आणि केंद्रशासित प्रदेश यांच्याकडून परवानग्या मिळविण्यासाठी गुंतवणूकदार या पोर्टलवर अर्ज करू शकतात. गुंतवणुकीशी संबंधित सर्व नियामकीय मंजुऱ्या तसेच सेवा मिळविण्यासाठी गुंतवणूकदारांना एकाच ठिकाणी अर्ज सुविधा उपलब्ध करून द्याव्या या संकल्पनेतून या पोर्टलची सुरुवात करण्यात आली आहे.
व्यवसाय करण्यातील सुलभता वाढत्या प्रमाणात सुधारण्यासाठी संपूर्ण पारदर्शकता आणि जबाबदारीसह गुंतवणूकदारांशी संबंधित परवानग्या एकाच पोर्टलवर मिळणे सुलभ होण्यासाठी विविध केंद्र सरकारी मंत्रालये आणि विभाग, राज्य सरकारे आणि केंद्रशासित प्रशासने यांना एकत्र आणून ‘संपूर्ण सरकार’ दृष्टीकोनाचे मूर्तिमंत प्रतिक उभारण्यासाठी एनएसडब्ल्यूएस या उपक्रमाची सुरुवात करण्यात आली आहे.
N.Chitale/S.Chitnis/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 162
सांस्कृतिक मंत्रालय
नॅशनल स्कूल ऑफ ड्रामातर्फे 16 जुलै ते 14 ऑगस्ट दरम्यान "स्वातंत्र्याचा अमृत महोत्सव- 22 वा भारत रंग महोत्सव, 2022 " या महोत्सवाचे आयोजन
भारतातील विविध शहरांमध्ये 30 नाटकांचे होणार सादरीकरण
नवी दिल्ली, 14 जुलै 2022
भारत सरकारचे सांस्कृतिक मंत्रालय, भारताच्या स्वातंत्र्याची 75 वर्षे स्वातंत्र्याचा अमृत महोत्सव म्हणून साजरी करत आहे. यानिमित्ताने, नवी दिल्लीतील नॅशनल स्कूल ऑफ ड्रामा  अर्थात राष्ट्रीय नाट्य विद्यालय, "स्वातंत्र्याचा अमृत महोत्सव - 22 वा भारत रंग महोत्सव, 2022 " हा उत्सव "स्वातंत्र्याचा अमृत महोत्सव 2022 अंतर्गत" आपल्या स्वातंत्र्यसैनिकांच्या स्मरणार्थ त्यांना श्रद्धांजली वाहण्यासाठी आयोजित करत आहे.
राष्ट्रीय नाट्य विद्यालयाचे संचालक, प्रा.  रमेशचंद्र गौर, यांनी प्रसारमाध्यमांशी संवाद साधताना माहिती दिली की, या मालिकेअंतर्गत भारतातील विविध शहरांमध्ये 30 नाटकांचे सादरीकरण होणार आहे. नवी दिल्लीतील कमानी सभागृहात 16 जुलै 2022 रोजी या महोत्सवाचे उद्घाटन होणार आहे आणि त्यानंतर भुवनेश्वर, वाराणसी, अमृतसर, बेंगळुरू आणि मुंबई या देशातील अन्य 5 शहरांमध्ये या महोत्सवाचे आयोजन केले जाईल. 14 ऑगस्ट 2022 रोजी नवी दिल्लीतील जवाहरलाल नेहरू स्टेडियम, येथे या महोत्सवाच्या सांगता सोहोळ्यात एक विशेष सादरीकरण होईल.
त्यांनी विशेषत्वाने नमूद केले की स्वातंत्र्य विभागांतर्गत, राष्ट्रीय नाट्य विद्यालय 25 जुलै रोजी राष्ट्रीय युद्ध स्मारकाच्या परिसरात कारगिल विजय दिवसाच्या पूर्वसंध्येला एक विशेष नाटक, कारगिल एक नाट्यकथा आयोजित करेल. संरक्षण मंत्री आणि लष्करप्रमुखांना यावेळी आमंत्रित करण्यात आले आहे. 14 ऑगस्ट रोजी जवाहरलाल पटांगणात विशेष नाटकाचे आयोजन करण्यात आले आहे.
नाटकांचे आयोजन करण्यात येणाऱ्या सर्व ठिकाणी प्रवेशासाठी ऑनलाइन बुकिंग व्यवस्थेबाबतची माहिती गौर यांनी दिली. www.nsd.gov.in या संकेतस्थळावर नोंदणी केल्यानंतर प्रथम येणाऱ्यास प्राधान्य या तत्त्वावर प्रवेश विनामूल्य असेल.
S.Patil/V.Joshi/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 714
सुक्ष्म, लघु आणि मध्यम उदयोग मंत्रालय
तेल आणि नैसर्गिक वायु क्षेत्रात विकासासाठी एनएसआयसी आणि आर्माको आशिया यांच्यात सामंजस्य करार
नवी दिल्ली, 9 डिसेंबर 2019
भारतात तेल आणि नैसर्गिक वायु क्षेत्रात, सूक्ष्म, लघु आणि मध्यम उद्योग परिरचना विकसित करण्यासाठी एनएसआयसी आणि आर्माको आशिया यांच्यात सामंजस्य करारावर नुकत्याच स्वाक्षऱ्या करण्यात आल्या. या सामंजस्य करारामुळे जागतिक स्तरावर, भारतीय एमएसएमई कंपन्यांना विक्रेता म्हणून स्थान निर्माण करण्याला वाव मिळणार आहे. एनएसआयसी ही सुक्ष्म, लघु आणि मध्यम उद्योग मंत्रालयांतर्गत येणारी मिनी रत्न कंपनी आहे. तर आर्माको ही सौदी अरेबिया सरकारची कंपनी असून, जगातली सर्वात मोठी तेल आणि नैसर्गिक वायु कंपनी आहे.
B.Gokhale/N.Chitale/D.Rane
(Visitor Counter : 59
युवा व्यवहार आणि क्रीडा मंत्रालय
टोक्यो ऑलिंपिकमध्ये कुस्तीपटू बजरंग पुनियाला 65 किलो वजनीगटात कांस्यपदक, भारताचे स्पर्धेतील सहावे पदक
ठळक वैशिष्ट्ये:
- कांस्यपदकासाठी झालेल्या सामन्यात कझाकस्तानच्या दौलत नियाझबेकोव्हला 8-0 असे पराभूत केले
- राष्ट्रपती रामनाथ कोविंद आणि पंतप्रधान नरेंद्र मोदी यांच्याकडून या कामगिरीबद्दल बजरंग पुनियाचे अभिनंदन
- बजरंगचे अभिनंदन करताना क्रीडामंत्री अनुराग ठाकूर म्हणाले, मला तुमचा खूप अभिमान वाटतो, प्रतिस्पर्ध्यावर वर्चस्व गाजवणारी तुमची कामगिरी आणि कुस्तीचा खूपच चांगला शेवट पाहणे अतिशय आनंददायी होते.
भारतीय कुस्तीसाठी एक विशेष क्षण!
#Tokyo2020 कांस्यपदक जिंकल्याबद्दल बजरंग पुनियाचे अभिनंदन. अनेक वर्षांचे अथक प्रयत्न, सातत्य आणि दृढनिश्चय यामुळे तुम्ही स्वतःचे वेगळेपणे सिद्ध केले आहे. तुमच्या यशामध्ये प्रत्येक भारतीय सहभागी आहे !
— भारताचे राष्ट्रपती  August 7, 2021
#Tokyo2020! नेत्रदीपक लढत@BajrangPunia. प्रत्येक भारतीयाला अभिमानास्पद आणि आनंददायी असलेल्या तुमच्या कामगिरीबद्दल तुमचे अभिनंदन.
— नरेंद्र मोदी August 7, 2021
केंद्रीय लोकसेवा आयोग
राष्ट्रीय संरक्षण प्रबोधिनी आणि नौदल अकादमी परीक्षा, 2022-अंतिम निकाल जाहीर
नवी दिल्ली, 18 एप्रिल 2023
राष्ट्रीय संरक्षण प्रबोधिनी आणि नौदल अकादमी परीक्षा, 2022- अंतिम निकाल जाहीर करण्यात आले आहेत.
या परिक्षा राष्ट्रीय संरक्षण प्रबोधिनीच्या लष्कर, नौदल आणि हवाई दलाच्या शाखांमध्ये 150 व्या अभ्यासक्रमासाठी आणि 112 व्या भारतीय नौदल अकादमी अभ्यासक्रमासाठी केंद्रीय लोकसेवा आयोगाने 04 सप्टेंबर 2022 रोजी लेखी स्वरूपात घेतल्या होत्या. या परीक्षेच्या निकालाच्या आधारे आणि त्यानंतर संरक्षण मंत्रालयाच्या सेवा निवड मंडळाने घेतलेल्या मुलाखतींच्या आधारे पात्र ठरलेल्या 538 उमेदवारांच्या गुणवत्तेनुसार खालील निवड यादी आहे. वरील अभ्यासक्रम सुरू होण्याच्या तारखेसंबंधी तपशीलवार माहितीसाठी, कृपया संरक्षण मंत्रालयाच्या वेबसाइट्सला भेट द्या, म्हणजेच www.joinindianarmy.nic.in www.joinindiannavy.gov.in आणि www.careerindianairforce.cdac.in. येथे भेट द्या.
या याद्या तयार करताना वैद्यकीय चाचणीचे निकाल विचारात घेतलेले नाहीत.
या उमेदवारांची उमेदवारी ही तात्पुरती असून त्यांची जन्मतारीख, शैक्षणिक पात्रता इत्यादींबाबत त्यांनी केलेल्या दाव्याची पुष्टी करण्यासाठी आवश्यक कागदपत्रे थेट अतिरिक्त नियुक्ती महासंचालक, ऍडजुटन्ट जनरल शाखा, एकात्मिक मुख्यालय, संरक्षण मंत्रालय, वेस्ट ब्लॉक क्र. III, आर. के. पुरम, नवी दिल्ली-110066 या ठिकाणी पाठवण्यावर अवलंबून आहे. यूपीएससीकडे नव्हे.
जर उमेदवाराच्या पत्त्यामध्ये कोणताही बदल झाला असेल तर खाली दिलेल्या पत्त्यावर लष्कर मुख्यालयाशी थेट संपर्क साधून त्याची माहिती तातडीने देण्यात यावी अशी सूचना उमेदवारांना करण्यात येत आहे.
हे निकाल यूपीएससीची वेबसाईट https:// www.upsc.gov.in येथे उपलब्ध आहेत. मात्र, उमेदवारांचे गुण अंतिम निकाल जाहीर झाल्यापासून 15 दिवसानंतर वेबसाईटवर उपलब्ध होतील.
अधिक जास्त माहितीसाठी उमेदवार आयोगाच्या ‘C’ प्रवेशद्वारावर सुविधा केंद्राशी व्यक्तिगत किंवा 011-23385271/011-23381125/011-23098543 या क्रमांकांवर कोणत्याही कार्यालयीन कामाच्या दिवशी सकाळी 10 ते संध्याकाळी 5 या वेळेत संपर्क साधू शकतात. त्याशिवाय एसएसबी/ मुलाखतविषयक प्रकरणासाठी लष्कर ही पहिली पसंती असल्यास उमेदवार 011-26175473 या क्रमांकावर किंवा joinindianarmy.nic.in येथे आणि नौदल/ नौदल अकादमी ही प्रथम पंसती असल्यास 011-23010097/Email:officer-navy[at]nic[dot]in किंवा joinindiannavy.gov.in येथे आणि हवाई दल ही प्रथम पसंती असल्यास 011-23010231 Extn. 7645/7646/7610 किंवा www.careerindianairforce.cdac.in येथे संपर्क साधू शकतात
संपूर्ण निकालासाठी येथे क्लिक करा.
G.Chippalkatti/S.Patil/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 134
भूविज्ञान मंत्रालय
भारताने अंटार्क्टिकासाठीच्या 41व्या वैज्ञानिक मोहिमेला केली सुरुवात
भारताने पाठविलेल्या वैज्ञानिकांच्या पहिल्या तुकडीच्या अंटार्क्टिका येथील आगमनासह देशाच्या 41 व्या वैज्ञानिक मोहिमेची यशस्वी सुरुवात झाली आहे. गेल्या आठवड्यात वैज्ञानिक आणि त्यांचे मदतनीस अशा 23 जणांची पहिली तुकडी मैत्री या अंटार्क्टिकावरील स्थानकावर पोहोचली. जानेवारीच्या मध्यापर्यंत ड्रोमलॅन सुविधेच्या माध्यमातून हवाई मार्गाने आणि बर्फाळ वातावरणातील प्रवासास योग्य अशा एमव्ही वासिलीय गोलोव्हनिन या वाहनातून आणखी चार भारतीय तुकड्या अंटार्क्टिका येथे पोहोचतील.
भारताच्या या 41 व्या मोहिमेत दोन महत्त्वाचे कार्यक्रम समाविष्ट आहेत.पहिल्या कार्यक्रमात भारतीय स्थानकापाशी असलेल्या अमेरी बर्फखंडाचे भूगर्भीय संशोधन केले जाईल. यातून भूतकाळात भारत आणि अंटार्क्टिका यांच्यात असलेल्या संबंधांचा शोध घेता येईल. दुसऱ्या कार्यक्रमात, मैत्री स्थानकाजवळ बर्फात 500 मीटर खोल खोदकाम करण्यासाठीचे प्राथमिक सर्वेक्षण आणि तयारीवजा कामाचा समावेश आहे. यातून अंटार्क्टिका येथे असणारे हवामान, पश्चिमी वारे, समुद्री बर्फ आणि हरितगृह वायुंविषयीअधिक उत्तम प्रकारे माहिती मिळवता येणार आहे.बर्फ खोदण्याचे काम ब्रिटीश अंटार्क्टिक सर्वेक्षण आणि नॉर्वेजियन पोलर संस्थेच्या सहकार्याने केले जाईल. शास्त्रीय कार्यक्रम राबविण्यासोबतच या मोहिमेद्वारे, मैत्री तसेच भारती या स्थानकांवरील अन्न, इंधन, इतर सामग्रीचा साठा आणि जीवनाधार प्रणालीची देखभाल तसेच नव्या कामांसाठी लागणारे सुटे भाग यांच्या वार्षिक साठ्याचे पुनर्भरण देखील केले जाईल.
1981 मध्ये सुरु झालेल्या भारतीय अंटार्क्टिक कार्यक्रमामध्ये आतापर्यंत ४० वैज्ञानिक मोहिमा पूर्ण केल्या आहेत तसेच भारताने या दरम्यान अंटार्क्टिका येथे संशोधनविषयक कार्यासाठी दक्षिण गंगोत्री , मैत्री  आणि भारती  ही तीन कायमस्वरूपी स्थानके देखील उभारली आहेत. सद्यस्थितीला, मैत्री आणि भारती ही दोन स्थानके पूर्णपणे कार्यान्वित आहेत.भारत सरकारच्या पृथ्वी विज्ञान मंत्रालयाच्या अखत्यारीत असलेले गोवा स्थित राष्ट्रीय ध्रुवीय आणि सागरी संशोधन केंद्र या स्वायत्त संस्थेद्वारे संपूर्ण भारतीय अंटार्क्टिका कार्यक्रमाचे व्यवस्थापन होत असते.
अंटार्क्टिका खंड कोविड-19 विषाणूपासून मुक्त ठेवण्यासाठी आणि उच्च दर्जाच्या सुरक्षा नियमांचे पालन करण्यासाठी भारत वचनबद्ध असल्यामुळे तेथे गेलेल्या भारतीय तुकडीतील सदस्यांची मोहिमेवर निघताना नवी दिल्ली येथील अखिल भारतीय वैद्यकीय विज्ञान संस्थेत कडक वैद्यकीय तपासणी झाली तसेच या तुकडीतील सदस्यांनी उत्तराखंडातील औली येथील भारतीय-तिबेटी सीमा पोलिसांच्या गिर्यारोहण आणि स्कीइंग संस्थेत बर्फाळ प्रदेशातील वातावरणाशी जुळवून घेऊन काही काळ राहण्याच्या दृष्टीने प्रशिक्षण पूर्ण केले आणि दक्षिण आफ्रिकेतील केप टाऊन येथे 14 दिवसांच्या अलगीकरण कालावधीसह स्वच्छताविषयक कडक नियमांची पूर्तता केली आहे.
या मोहिमेवर गेलेला चमू हिवाळ्यात तेथे राहणाऱ्या पथकाला सोडून 2022 मध्ये मार्च महिन्याच्या शेवटी अथवा एप्रिलच्या सुरुवातीला परत येईल. यातना त्यांच्यासोबत 40व्या मोहिमेतील हिवाळी पथक परत येईल. 41 व्या मोहिमेचे नेतृत्व राष्ट्रीय ध्रुवीय आणि सागरी संशोधन केंद्रातील शास्त्रज्ञ डॉ.शैलेन्द्र सैनी भारतीय हवामान विभागाचे मोजमाप तज्ञ हुईड्रोम नागेश्वर सिंग  आणि भारतीय भू-चुंबकीय संस्थेतील अनुप कलायील सोमण  करत आहेत.
आरोग्य आणि कुटुंब कल्याण मंत्रालय
कोविड-19 नियंत्रण आणि प्रतिबंधात्मक उपायांसाठी 6 राज्यात केंद्र सरकारची पथके
जागतिक महामारीशी लढा देण्यासाठी, सर्व यंत्रणांशी समन्वय ठेवणारा ‘सर्व समावेशक सरकार’ आणि ‘संपूर्ण समाज’ हा दृष्टीकोनघेऊन केंद्र सरकार अग्रेसर राहून कार्यरत आहे. कोविड व्यवस्थापनासाठी राज्ये आणि केंद्रशासित प्रदेशांच्या प्रयत्नांना बळकटी देण्यासाठीच्या प्रयत्नांचा भाग म्हणून केंद्र सरकार वेळोवेळी,विविध राज्ये आणि केंद्र शासित प्रदेशांना भेट देण्यासाठी केंद्रीय पथके पाठवत असते. ही पथके राज्ये आणि केंद्रशासित प्रदेशांच्या संबंधित अधिकाऱ्यांशी संवाद साधून तिथली आव्हाने आणि समस्या जाणून घेतात. यामुळे जर काही अडथळे असतील तर ते दूर करून कोरोना प्रतिबंधासाठीचे कार्य अधिक बळकट करण्यासाठी सहाय्य होते.
केंद्र सरकारने आज केरळ, अरुणाचल प्रदेश, त्रिपुरा, ओदिशा, छत्तीसगड आणि मणिपूर या राज्यात कोविड-19 रुग्णांची वाढती संख्या लक्षात घेऊन पथके नियुक्त केली आहेत.
कोविड व्यवस्थापनातल्या प्रयत्नात आणि महामारीचा प्रभावीपणे सामना करण्यासाठी ही पथके या राज्यांना सहाय्य करणार आहेत.
दोन सदस्यीय या उच्च स्तरीय पथकामध्ये सार्वजनिक आरोग्य तज्ञाचाही समावेश आहे. ही पथके राज्यांना तातडीने भेट देऊन कोविड-19 व्यवस्थापन, चाचण्या, प्रतिबंधात्मक कार्य आणि देखरेख, कोविडला प्रतिबंध करणारे वर्तन आणि त्याची अंमलबजावणी, रुग्णालयातल्या खाटांची उपलब्धता, रुग्णवाहिका, व्हेंटीलेटर्स, वैद्यकीय ऑक्सिजन, लसीकरणाबाबत प्रगती यांचा आढावा आणि देखरेख ठेवेल आणि उपचारात्मक सूचनाही करेल.
अहवालाची प्रत केंद्रीय आरोग्य मंत्रालयालाही देण्यात येणार आहे.
राष्ट्रपती कार्यालय
माजी राष्ट्रपती व्ही व्ही गिरी यांच्या जयंतीनिमित्त राष्ट्रपतींनी वाहिली श्रद्धांजली
नवी दिल्ली, 10 ऑगस्ट 2020
माजी राष्ट्रपती व्ही व्ही गिरी यांच्या जयंतीनिमित्त राष्ट्रपती रामनाथ कोविंद यांनी आज त्यांच्या प्रतिमेला पुष्पहार अर्पण करुन श्रद्धांजली वाहिली.आज राष्ट्रपती भवनात झालेल्या कार्यक्रमात, राष्ट्रपती आणि भवनातील कर्मचाऱ्यांनी त्यांच्या प्रतिमेला पुष्पांजली अर्पण करत श्रद्धांजली वाहिली.
M.Chopade/R.Aghor/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 149
पेट्रोलियम आणि नैसर्गिक वायू मंत्रालय
स्वतंत्र भारतात सामाजिक-आर्थिक परिवर्तन आणि महिला सक्षमीकरण घडवून आणणाऱ्यांमध्ये प्रधानमंत्री उज्ज्वला योजना प्रमुख घटक-धर्मेंद्र प्रधान
नवी दिल्ली, 6 मार्च 2020
स्वतंत्र भारतात महिला सक्षमीकरणाच्या दिशेने उत्तम कामगिरी करणाऱ्यांमध्ये प्रधानमंत्री उज्ज्वला योजनेचा उल्लेख करता येईल, असे पेट्रोलियम आणि नैसर्गिक वायू आणि पोलाद मंत्री धर्मेंद्र प्रधान यांनी म्हटले आहे. ते आज नवी दिल्लीत पंतप्रधान उज्ज्वला योजना संबंधी कार्यशाळेत बोलत होते. गेल्या पाच वर्षात एलपीजी जोडणीत दुपटीने वाढ झाल्याचे त्यांनी सांगितले. एलपीजी जोडण्यांमुळे घरांघरांमधील प्रदूषण कमी झाले असून महिलांना सुरक्षित आणि पर्यावरणस्नेही इंधन उपलब्ध झाल्याचे ते म्हणाले.
हवामान बदल ही संपूर्ण जगासाठी मोठी समस्या बनल्याचे ते म्हणाले. आर्थिक सक्षमीकरणात ऊर्जा हा महत्त्वाचा घटक असून सर्वांना ऊर्जा न्याय सुनिश्चित करण्यासाठी सरकार प्रयत्नशील असल्याचे ते म्हणाले. पंतप्रधान उज्ज्वला योजनेचे लाभार्थी या कार्यशाळेला मोठ्या संख्येने उपस्थित होते यावेळी त्यांनी आपले अनुभव कथन केले.
B.Gokhale/S.Kane/P.Kor
(Visitor Counter : 167
पेट्रोलियम आणि नैसर्गिक वायू मंत्रालय
भारतीय अन्न महामंडळाकडे असलेल्या अतिरिक्त तांदुळापासून इथेनॉल निर्मितीस मंजुरी
नवी दिल्ली, 20 एप्रिल 2020
भारतीय अन्न महामंडळाकडे उपलब्ध असलेल्या तांदुळाच्या अतिरिक्त साठ्यापासून इथेनॉलची निर्मिती करण्यास मंजुरी देण्यात आली आहे. अल्कोहोल आधारित हँड सॅनिटायझर तसेच इथेनॉल मिश्रित पेट्रोलसाठी याचा उपयोग होईल. पेट्रोलियम आणि नैसर्गिक वायू मंत्री धर्मेंद्र प्रधान यांच्या अध्यक्षतेखाली राष्ट्रीय जैविक इंधन समन्वय समितीच्या एक बैठक पार पडली. त्या बैठकीत हा निर्णय घेण्यात आला.
जैविक इंधना संबंधी राष्ट्रीय धोरण- 2018 मधील मसुदा 5.3 नुसार एखादया धान्याचे वार्षिक उत्पादन भरपूर झाल्याने कृषी आणि शेतकरी कल्याण मंत्रालयाकडे त्याचा अतिरिक्त साठा असल्यास, राष्ट्रीय जैव इंधन समन्वय समितीच्या मंजुरीनुसार या अतिरिक्त धान्याचे रूपांतर इथेनॉल मध्ये करण्यास परवानगी आहे.
U.Ujgare/V.Sahajrao/P.Kor